CELEX: 32011D0705
Language: sl
Date: 2011-10-27 00:00:00
Title: 2011/705/CFSP: Sklep Sveta 2011/705/SZVP z dne 27. oktobra 2011 o razveljavitvi Sklepa 2010/145/SZVP o obnovitvi ukrepov v podporo učinkovitemu izvajanju pooblastil Mednarodnega kazenskega sodišča za nekdanjo Jugoslavijo (MKSJ)

28.10.2011   
            
            
               SL
            
            
               Uradni list Evropske unije
            
            
               L 281/27
            
         SKLEP SVETA 2011/705/SZVP
   z dne 27. oktobra 2011
   o razveljavitvi Sklepa 2010/145/SZVP o obnovitvi ukrepov v podporo učinkovitemu izvajanju pooblastil Mednarodnega kazenskega sodišča za nekdanjo Jugoslavijo (MKSJ)
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 29 Pogodbe,
   ob upoštevanju naslednjega:
   
               (1)
            
            
               Svet je 8. marca 2010 sprejel Sklep 2010/145/SZVP (1), s katerim so bili obnovljeni ukrepi v podporo učinkovitemu izvajanju pooblastil Mednarodnega kazenskega sodišča za nekdanjo Jugoslavijo (MKSJ). Navedeni sklep preneha veljati 16. marca 2012.
            
         
               (2)
            
            
               Cilj Sklepa 2010/145/SZVP je preprečiti vstop na ozemlje držav članic oziroma tranzit prek njega osebam, ki sodelujejo pri dejavnostih, ki osebam na prostosti pomagajo, da se še naprej izogibajo roki pravice v zvezi s kaznivimi dejanji, katerih jih je obtožilo MKSJ, ali bi utegnile s svojim ravnanjem kako drugače ovirati učinkovito izvajanje pooblastil MKSJ.
            
         
               (3)
            
            
               Dne 22. julija 2011 je bil v pripor MKSJ premeščen Goran HADŽIĆ. On je bil zadnji obtoženec MKSJ, ki je bil še na prostosti.
            
         
               (4)
            
            
               Zato je treba Sklep 2010/145/SZVP razveljaviti –
            
         SPREJEL NASLEDNJI SKLEP:
   Člen 1
   Sklep 2010/145/SZVP se razveljavi.
   Člen 2
   Ta sklep začne veljati na dan njegovega sprejetja.
   
      V Luxembourgu, 27. oktobra 2011
      
         
            Za Svet
         
         
            Predsednik
         
         J. MILLER
      
   
   
      (1)  UL L 58, 9.3.2010, str. 8.